รับมือกับการติดเชื้อและอาการอื่นๆ สร้างนิสัยที่ดีต่อสุขภาวะของอวัยวะเพศ รักษาความสะอาดของอวัยวะเพศ
ผู้หญิงส่วนใหญ่ติดเชื้อยีสต์เป็นบางครั้งบางคราว และสามารถรักษาอาการให้หายเองได้ด้วยการซื้อยาต้านเชื้อราแบบครีมหรือยาเหน็บ ยาจะมาในปริมาณที่ต้องใช้เป็นเวลา 1 3 5 หรือ 7 วันแล้วแต่ว่าติดเชื้อรุนแรงแค่ไหน  ยารักษาอาการติดเชื้อยีสต์ส่วนใหญ่มาพร้อมกับยารักษาอาการคันที่สามารถใช้เพื่อบรรเทาอาการคันและแสบร้อนบริเวณปากช่องคลอด  ถ้าคุณไม่แน่ใจว่าอาการที่คุณเป็นคืออาการติดเชื้อยีสต์หรือเปล่า คุณก็ควรไปพบแพทย์เพื่อตรวจให้แน่ใจอีกครั้ง อาการติดเชื้อยีสต์คือ มีของเหลวเหลืองๆ คล้ายนมเปรี้ยวไหลออกมาจากช่องคลอดและมีกลิ่นเหม็น คันและแสบร้อนอวัยวะเพศ ผื่นขึ้นบริเวณปากช่องคลอด และมีอาการแสบร้อนหรือปวด ถ้าอาการติดเชื้อรายังไม่หายหลังจากผ่านไป 1 สัปดาห์หรือประมาณ 1 สัปดาห์ ให้นัดพบแพทย์เพื่อให้ได้ยาตามแพทย์สั่งที่จะช่วยรักษาอาการติดเชื้อยีสต์ให้หายขาดได้ นอกจากนี้คุณยังสามารถรับประทานโยเกิร์ตหรืออาหารหมักดองอื่นๆ เพิ่มเป็นสองเท่าจากปกติได้เพื่อเพิ่มแบคทีเรียที่ "ดี" ในร่างกายของคุณ อาการช่องคลอดอักเสบอาจมีสาเหตุมาจากการติดเชื้อยีสต์ การติดเชื้อแบคทีเรีย ปรสิต และสาเหตุอื่นๆ ซึ่งสามารถสังเกตได้จากการมีของเหลวที่มีกลิ่นคาวไหลออกจากช่องคลอด แสบร้อนและคัน และมีผื่นขึ้นบริเวณปากช่องคลอด คุณสามารถซื้อตัวยาชนิดครีมจากร้านขายยาทั่วไปเพื่อรักษาอาการที่น่ารำคาญเหล่านี้ได้เอง แต่คุณก็ควรไปพบแพทย์เพื่อหาสาเหตุและรับยาตามแพทย์สั่งตามความจำเป็นด้วย โรคติดต่อทางเพศสัมพันธ์เช่น เฮชพีวี คลามัยเดีย หูดที่อวัยวะสืบพันธุ์ และอื่นๆ สามารถสร้างความเสียหายในระยะยาวได้หากไม่ได้รับการรักษา ถ้าคุณมีเพศสัมพันธ์โดยไม่ได้ป้องกันและรู้สึกว่าเป็นไปได้ที่ตัวเองจะติดโรคติดต่อทางเพศสัมพันธ์ ให้นัดพบแพทย์หรือคลินิกสุขภาพ ในหลายกรณีคุณอาจจะเข้ารับการตรวจได้ฟรีโดยเฉพาะอย่างยิ่งในสถานพยาบาลของรัฐ ผู้หญิงหลายคนไม่คุ้นเคยกับอวัยวะเพศของตัวเองว่าหน้าตาเป็นแบบไหนและรู้สึกอย่างไร พวกเขาเลยไม่รู้ตัวเวลามีบางอย่างเกิดขึ้น อวัยวะเพศของแต่ละคนก็ไม่เหมือนกัน และคุณก็ต้องรู้ว่าปกติแล้วอวัยวะเพศของคุณหน้าตาเป็นแบบไหน มีความรู้สึกอย่างไร และมีกลิ่นอย่างไร เพื่อที่เวลามีอะไรแปลกไปคุณจะได้สังเกตเห็นและเข้ารับการตรวจทางการแพทย์หากจำเป็น พบแพทย์ถ้าคุณสังเกตว่าสีเปลี่ยนไปอย่างชัดเจน มีหูดหรือมีตุ่มอื่นๆ มีของเหลวที่กลิ่นหรือหน้าตาแปลกไปจากปกติ หรือรู้สึกปวดอวัยวะเพศ กางเกงในผ้าฝ้ายแห้งเร็วและอากาศสามารถทะลุผ่านผ้าได้ตลอด ป้องกันไม่ให้เกิดการอับชื้นที่กระตุ้นการเจริญเติบโตของยีสต์และแบคทีเรียที่ไม่ดีต่อสุขภาพที่อาจนำไปสู่การติดเชื้อได้ กางเกงในที่ทำจากผ้าสังเคราะห์ ผ้าไหม ผ้าลูกไม้ หรือผ้าอื่นๆ นั้นป้องกันไม่ให้อากาศเข้าออกได้เช่นกัน   ถ้าคุณชอบใส่กางเกงในที่ทำจากผ้าชนิดอื่นที่ไม่ใช่ผ้าฝ้าย บริเวณส่วนที่สัมผัสกับอวัยวะเพศของคุณต้องทำจากผ้าฝ้าย ถ้าคุณมักจะติดเชื้อที่อวัยวะเพศอยู่บ่อยๆ ลองเลือกกางเกงในที่ทำจากผ้าฝ้ายออร์แกนิกไม่แต่งสีที่ไม่ผ่านกระบวนการใช้สารเคมีเลย กางเกงยืดรัดรูป กางเกงยีนส์รัดรูป และถุงน่องกักเก็บความชื้นไว้ที่ผิวและทำให้อากาศไม่ไหลเวียนซึ่งมักนำไปสู่การติดเชื้อยีสต์ ลองใส่ผ้าหลวมๆ บางๆ ที่ระบายอากาศได้ดี ใส่กระโปรงและเดรสให้บ่อยขึ้น และเลือกใส่ถุงน่องครึ่งตัวแทนการใส่ถุงน่องเต็มตัวที่ดึงขึ้นมาถึงเอว เลือกกางเกงขาสั้นหลวมๆ ด้วยเช่นกัน การใส่ชุดว่ายน้ำเปียกๆ หรือชุดออกกำลังกายเปียกๆ 2 – 3 ชั่วโมงทำให้คุณเสี่ยงต่อการติดเชื้อยีสต์ คุณต้องเปลี่ยนไปใส่กางเกงในที่สะอาดและแห้งทันทีหลังจากว่ายน้ำหรือออกกำลังกาย คุณอาจจะพกกางเกงในอีกตัวเผื่อไว้สำหรับสถานการณ์ที่ไม่คาดคิดที่คุณอาจจะต้องเปลี่ยนตัวใหม่  ถ้าคุณตัดสินใจที่จะโกนขนบริเวณอวัยวะเพศ ระวังอย่าให้มีดโกนบาดเข้าเนื้อ ใช้ครีมโกนขน (และอย่าให้ไหลเข้าไปในอวัยวะเพศ) และค่อยๆ ใช้เวลาโกนแถวๆ แคมเพื่อที่จะได้ไม่เผลอโกนเข้าเนื้อ การแว็กซ์ก็เป็นอีกทางเลือกหนึ่งที่ผู้หญิงหลายคนนิยม ถ้าคุณจะกำจัดขนด้วยวิธีนี้ คุณต้องหาข้อมูลและเลือกร้านแว็กซ์ที่มีชื่อเสียงที่ใช้ผลิตภัณฑ์และแว็กซ์ที่สะอาด ร้านแว็กซ์ที่แว็กซ์ขนไม่ถูกสุขลักษณะอาจทำให้การติดเชื้อแบคทีเรียแพร่กระจายได้ เวลาที่คุณมีเพศสัมพันธ์กับคนรัก คุณได้เปิดช่องให้ตัวเองได้รับแบคทีเรียและเชื้อโรคที่มองไม่เห็นอื่นๆ ที่อาจทำให้อวัยวะเพศเกิดการระคายเคืองและทำให้เกิดการติดเชื้อ วิธีแก้น่ะเหรอ ล้างอวัยวะเพศด้วยน้ำอุ่นหลังมีเพศสัมพันธ์ วิธีนี้ช่วยลดโอกาสที่จะเกิดผลข้างเคียงที่ไม่น่าพึงประสงค์หลังมีเพศสัมพันธ์ได้มากเลยทีเดียว   การขอให้คนรักล้างอวัยวะเพศก่อนมีเพศสัมพันธ์ก็เป็นความคิดที่ดีเช่นเดียวกัน โดยเฉพาะอย่างยิ่งถ้าคุณไม่ได้ใช้ถุงยางอนามัย การล้างส่วนอื่นๆ ของร่างกายก่อนมีเพศสัมพันธ์ก็ช่วยได้เหมือนกัน! โดยเฉพาะอย่างยิ่งถ้าคุณมักจะติดเชื้อ ลองอาบน้ำกับคนรักก่อนมีเพศสัมพันธ์เพื่อลดความเสี่ยงในการที่จะมีแบคทีเรียที่ไม่ดีอยู่ในร่างกาย ถ้าคนรักของคุณใช้ปากหรือนิ้วกับอวัยวะเพศของคุณ ให้ใช้แผ่นยางอนามัยสำหรับช่องปากและถุงมือเพื่อเป็นการป้องกันเพิ่มเติมรูปแบบหนึ่ง อย่างน้อยที่สุดให้ปัสสาวะหลังมีเพศสัมพันธ์แม้ว่าคุณจะตั้งใจล้างด้วยก็ตาม เวลาที่คุณมีเพศสัมพันธ์ แบคทีเรียที่ไม่พึงประสงค์อาจเดินทางเข้าสู่ท่อปัสสาวะซึ่งเชื่อมกับกระเพาะปัสสาวะ การปัสสาวะหลังจากมีเพศสัมพันธ์ช่วยชะล้างแบคทีเรียออกจากบริเวณอวัยวะเพศ เสริมสร้างสุขภาวะทั่วไปที่ดี และป้องกันไม่ให้คุณเป็นโรคทางเดินปัสสาวะอักเสบที่น่ารำคาญ ค่า pH ในอสุจินั้นเป็นด่าง ในขณะที่ค่า pH ของอวัยวะเพศหญิงนั้นเป็นกรด เมื่ออสุจิค้างอยู่ในอวัยวะเพศหญิงหลังมีเพศสัมพันธ์ อสุจิก็จะไปทำลายความสมดุลของอวัยวะเพศ ทำให้แบคทีเรียเจริญเติบโตได้ง่าย การใช้ถุงยางอนามัยหรือวิธีการขวางไม่ให้อสุจิไหลเข้าไปวิธีอื่นๆ สามารถแก้ไขปัญหานี้ได้ ถ้าคุณไม่อยากใช้ถุงยางอนามัย ให้ล้างอสุจิทันทีหลังมีเพศสัมพันธ์เพื่อไม่ให้มันมีเวลาที่จะไปเปลี่ยนค่า pH ของอวัยวะเพศ อาจจะฟังดูไม่น่าเชื่อ แต่การล้างอวัยวะเพศด้วยสบู่ไม่ว่าจะเป็นสบู่ก้อนหรือสบู่เหลวนั้นไม่ใช่วิธีการรักษาความสะอาดที่ดีที่สุด เพราะอวัยวะเพศค่อนข้างสะอาดอยู่แล้วโดยไม่ต้องมีผลิตภัณฑ์ทำความสะอาดจากภายนอกมาช่วย เช่นเดียวกับส่วนอื่นๆ ของร่างกาย อวัยวะเพศมีค่า pH ที่ต้องรักษาให้อยู่ในระดับที่พอดี ซึ่งก็คือ 3.5 - 4.5 เพื่อป้องกันการเจริญเติบโตของแบคทีเรียที่ไม่ดีและเสริมสร้างการเจริญเติบโตของแบคทีเรียที่ดี การใช้ผลิตภัณฑ์ทำความสะอาดที่แรงเกินไปอาจทำลายความสมดุล ทำให้เกิดการติดเชื้อ การระคายเคือง และแม้กระทั่งกลิ่นเหม็น   คนมักจะพูดถึงบริเวณ"ตรงนั้น" ทั้งบริเวณว่าเป็นอวัยวะเพศ แต่จำไว้ว่าจริงๆ แล้วอวัยวะเพศเป็นกล้ามเนื้อที่มีลักษณะเป็นท่ออยู่ในร่างกาย ปากช่องคลอดที่เป็นผิวที่อยู่ด้านนอกของอวัยวะเพศนั้นสามารถทำความสะอาดได้ด้วยสบู่ก้อนที่ไม่มีส่วนผสมปรุงแต่ง ถ้าไม่ทำให้ผิวของคุณระคายเคือง ถ้าคุณจะล้างอวัยวะเพศด้วยสบู่จริงๆ คุณต้องใช้น้ำอุ่นล้างให้สะอาดหมดจดเพื่อไม่ให้เหลือคราบสบู่ตกค้าง คราบสบู่ที่ตกค้างอยู่ในอวัยวะเพศอาจทำให้เกิดการระคายเคือง การสวนล้างช่องคลอดด้วยสารเคมีที่ควรจะทำให้อวัยวะเพศของคุณหอมเหมือนสวนดอกไม้นั้นจริงๆ แล้วจะทำให้เกิดผลลัพธ์ที่ตรงกันข้ามมากกว่า เพราะสารเคมีเหล่านั้นจะล้างแบคทีเรียที่ดีที่ช่วยให้อวัยวะเพศของคุณสะอาดและปราศจากการติดเชื้อออกไปจนหมด สารเคมีที่ตกค้างจากการสวนล้างช่องคลอดจะทำให้เกิดการระคายเคืองและถึงขั้นแสบร้อนเช่นเดียวกับสเปรย์สำหรับจุดซ่อนเร้น ถ้าคุณดูแลสุขภาวะของอวัยวะเพศให้ดีด้วยวิธีการอื่นๆ อยู่แล้ว ก็ไม่จำเป็นต้องพยายามเปลี่ยนกลิ่นอวัยวะเพศ  ครีมที่มีกลิ่นหอมที่โฆษณาว่าช่วยเปลี่ยนกลิ่นอวัยวะเพศนั้นก็อาจทำให้เกิดปัญหาแบบเดียวกัน เพราะฉะนั้นก็ควรหลีกเลี่ยงด้วย รวมทั้งผ้าอนามัย ผ้าอนามัยแบบสอด และทิชชู่เช็ดทำความสะอาดอวัยวะเพศที่มีกลิ่นหอมด้วย ถ้าคุณรู้สึกว่าคุณจำเป็นต้องทำให้อวัยวะเพศมีกลิ่นหอมจริงๆ ให้พยายามใช้ผลิตภัณฑ์ที่มาจากธรรมชาติล้วนๆ และไม่มีสารเคมี คุณจะทำบอดี้สเปรย์เองก็ได้ด้วยการผสมน้ำมันหอมระเหยอย่างน้ำมันกุหลาบ ลาเวนเดอร์ และตะไคร้ 2 – 3 หยดกับน้ำลงในขวดสเปรย์ ใช้บอดี้สเปรย์หลังอาบน้ำ และตัวต้องให้แห้งสนิทก่อนใส่เสื้อผ้า ผู้หญิงหลายคนมีอัตราการติดเชื้อที่อวัยวะเพศเพิ่มขึ้นในช่วงมีประจำเดือน เนื่องจากการมีเลือดในอวัยวะเพศนั้นทำให้ค่า pH เกิดการเปลี่ยนแปลงและทำลายความสมดุล ในการดูแลอวัยวะเพศให้มีสุขภาวะที่ดีในช่วงมีประจำเดือนนั้น ให้คุณสร้างนิสัยดังต่อไปนี้ :   เปลี่ยนผ้าอนามัยแบบสอดบ่อยๆ เพราะผ้าอนามัยแบบสอดนั้นดูดซึมเลือดประจำเดือน และถ้าคุณทิ้งไว้นานเกินไปก็เท่ากับว่าคุณทิ้งเลือดไว้ในอวัยวะเพศและอาจทำให้ค่า pH เปลี่ยนแปลง คุณต้องเปลี่ยนผ้าอนามัยแบบสอดทุกๆ 2 – 3 ชั่วโมงเพื่อไม่ให้เกิดปัญหานี้ขึ้น อย่าใส่ผ้าอนามัยหรือแผ่นอนามัยนานกว่าที่จำเป็น การใส่ผ้าอนามัยและแผ่นอนามัยตลอดทั้งเดือนหรือหลังจากหมดประจำเดือนแล้วอาจทำให้ผิวเกิดการระคายเคืองได้ คุณอาจจะลองซื้อถ้วยอนามัยมาใช้ ถ้วยยางนี้จะสอดอยู่ในช่องคลอดเพื่อรองเลือด จากนั้นล้างด้วยน้ำร้อนทุกๆ 2 – 3 ชั่วโมง ถ้วยอนามัยเป็นผลิตภัณฑ์ที่ใช้ในช่วงมีประจำเดือนที่ปราศจากสารเคมี และจะยิ่งมีประโยชน์หากผ้าอนามัยและผ้าอนามัยแบบสอดมักทำให้คุณระคายเคือง คุณต้องเช็ดจากหน้าไปหลัง ไม่ใช่จากหลังมาหน้า เพื่อไม่ให้เศษอุจจาระเข้าสู่อวัยวะเพศและทำให้เกิดการติดเชื้อ ใช้กระดาษทิชชู่ธรรมดาไม่มีกลิ่นเช็ด อย่าใช้ทิชชู่เปียกหรือผลิตภัณฑ์อื่นๆ ที่มีน้ำหอมและสารเคมี
ใช้ยาที่หาซื้อได้ตามร้านขายยาทั่วไปรักษาอาการติดเชื้อยีสต์. พบแพทย์เพื่อรักษาอาการช่องคลอดอักเสบ. ตรวจโรคติดต่อทางเพศสัมพันธ์เป็นประจำ. พบแพทย์ถ้าคุณสังเกตว่ามีบางอย่างผิดปกติ. ใส่กางเกงในผ้าฝ้าย. ใส่เสื้อผ้าหลวมๆ. เปลี่ยนเสื้อผ้าที่เปียกทันที. ล้างอวัยวะเพศหลังมีเพศสัมพันธ์. ปัสสาวะหลังมีเพศสัมพันธ์. ลองใช้ถุงยางอนามัย. ล้างด้วยน้ำอุ่นเท่านั้น. อย่าใช้ผลิตภัณฑ์สวนล้างช่องคลอดหรือสเปรย์สำหรับจุดซ่อนเร้น. รักษาสุขอนามัยที่ดีระหว่างมีประจำเดือน. เช็ดจากหน้าไปหลัง.
https://www.wikihow.com/Have-a-Healthy-Vagina https://www.wikihow.com/Have-a-Healthy-Vagina https://www.wikihow.com/Have-a-Healthy-Vagina
Dealing With Infections and Other Ailments Adopting Healthy Lifestyle Habits Keeping Your Vagina Clean